മുസ്ലിം ലീഗ് ഉന്നതാധികാര സമിതി ഇന്ന് ചേരും ഹരിതക്കെതിരായ നടപടി ചര്ച്ചയാകും മുസ്ലിം ലീഗ് ഉന്നതാധികാര യോഗം ഇന്ന് രാവിലെ മലപ്പുറത്ത് ചേരും. പത്ത് മണിക്ക് ലീഗ് ഹൗസിലാണ് യോഗം ചേരുന്നത്. എംഎസ്എഫിന്റെ വനിത വിഭാഗമായ ഹരിത വനിതാ കമ്മീഷനില് നല്കിയ പരാതി പിന്വലിക്കാത്ത നടപടി യോഗത്തില് ചര്ച്ചയാകും. എംഎസ്എഫ് നേതാക്കള് ലൈംഗികാധിക്ഷേപം നടത്തിയതിനെതിരെ നല്കിയ പരാതി പിന്വലിക്കാന് മുസ്ലീം ലീഗ് കഷ്ടപ്പെട്ട് ശ്രമിച്ചിരുന്നു. എന്നാല് ലീഗിന്റെ തീട്ടുരം ഹരിത നേതാക്കള് തള്ളിയതോടെ നടപടിയെടുക്കാനുള്ള നീക്കമാകും ഉന്നതാധികാര യോഗത്തിലുണ്ടാകുക. ഹരിതയെ പിന്തുണച്ച് എംഎസ്എഫ് ദേശീയ വൈസ് പ്രസിഡന്റ് ഫാത്തിമ തഹ്ലിയ നടത്തിയ പരാമര്ശങ്ങളും യോഗത്തില് ചര്ച്ച ചെയ്യും. പാണക്കാട് ഹൈദരലി തങ്ങള്, സാദിഖലി തങ്ങള്, പി കെ കുഞ്ഞാലിക്കുട്ടി, ഇ ടി മുഹമ്മദ് ബഷീര്, എം കെ മുനീര് അടക്കം പത്ത് പേരാണ് ഉന്നതാധികാര സമിതിയിലുള്ളത്.